Ek het al vertel dat ons hier op When Calls the Heart afgekom het. So ‘n goedvoelreeks. En toe wou ek weet wat ons daarna kan kyk. Want vir skop-skiet-en-slaan sien ek nie kans nie. Ook nie vir lief en bedrieg reekse nie.
Kon nooit dink wat seun en sy vroutjie in die Netflix reekse sien nie. Hulle kyk natuurlik wilder goed as ons.
Wanneer ek na ‘n reeks kyk, is dit lekker om saam met die goeie mense ‘n goeie lewe te lei. Is dit lekker as die goeie die kwaad oorwin. En wil my hart nie toelaat dat ‘n man wie se vrou onteer is, hang omdat hy die ander man die ewigheid ingestuur het nie. Dit is nou te sê as hy het?
As jy ook na ‘n reeks soek waarin die goed die kwaad oorwin, volg gerus Downton Abbey. Mens raak gou aan die taal gewoond, ek geniet dit eintlik. Die reis in die verlede in.
Downton Abbey! 😊 Ek was MAL daaroor! My seun het dit vir my afgelaai op ‘n stokkie en ek het nagte deur gekyk tot op die end.
Bly jy geniet dit Christa. Vat daardie high society ouma nie net die koek nie? Wag in afwagting vir die fliek.
Ek het Downton van die begin af gevolg en weer oorgekyk ook. Nou wag ek vir die fliek. Ek kon weer nie lekker vat kry aan When Calls the Heart en het sommer vroeg boedel oorgegee.